Yal agdud deg umaḍal yesɛa taɣerma i ɣef yebna umezruy d wansayen n yegduden-agi, anda ttuneḥsaben d assaɣen i d- yettaken tudert n yimenza i ɣef treṣṣa tmetti. Yal agdud s leɛwayed-is s tgemmi-s, s yisuḍaf yefka i tudert-is, iferḍisen-agi d ayen i wumi semman tasekla. Taskla, d nettat i yesdukklen akk ayen tegmer tmetti d ayen yelhan , neɣ d ayen n diri, tettwaḥsab d yal tallit d lemri i d- yettawin ɣef tudert n umdan n yal ass deg yal tallit .